Lenini rajoon

Lenini rajoon oli Tallinna linnarajoon, mis eksisteeris aastatel 1974–1991. Aastatel 1991–1993 oli sama linnarajooni nimi Lõunarajoon.

 Territoorium 
Lenini rajoon hõlmas suurema osa Kesklinnast ning Nõmme. Lenini rajooni haldusalasse kuulus ka Saue.

Lenini rajooni eelkäijaks oli 18. mail 1945 moodustatud Kesklinna rajoon, mis 8. juunil 1961 sai nimeks Keskrajoon. 3. jaanuaril 1974 sai Keskrajooni põhiosast Lenini rajoon. Mustamäest, Lillekülast ning veel mõnest endisest Keskrajooni alast moodustati Oktoobri rajoon. Lenini rajoon aga sai Keldrimäelt juurde mõningal määral Mererajooni alasid. Lõplikud piirid omandas Lenini rajoon 1975. aastal.Tallinn : lühientsüklopeedia. Tallinn, 1979, lk. 231

Lenini rajooni pindala oli 42,7 km², koos Sauega 46,2 km².A ja O : taskuteatmik. Tallinn, 1987, lk. 231

1989. aasta rahvaloenduse andmetel oli Lenini rajoonis 94 761 elanikku. Neist oli eestlasi 58 118 (61,33%), venelasi 28 776 (30,37%), ukrainlasi 3139 (3,31%), valgevenelasi 1565 (1,65%), juute 639 (0,68%) ja soomlasi 556 (0,59%).Eesti Vabariigi maakondade, linnade ja alevite rahvastik. 1. osa, Rahvaarv rahvuse, perekonnaseisu, hariduse ja elatusallikate järgi : 1989. a. rahvaloenduse andmed : statistikakogumik. Tallinn, 1990, lk. 32

 Haldusorganid 

Eesti Nõukogude Sotsialistliku Vabariigi konstitutsiooni § 124. kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning § 132. kohaselt Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.

Tallinna Linna Keskrajooni RSN Täitevkomitee
1947, E. Mettus, Tallinna Linna Keskrajooni TSN TK esimees
1947–1950, Edgar Sepa, Tallinna Linna Keskrajooni TSN TK esimees
..1971,1973.., Rasmus Kivila, Keskrajooni TSN Täitevkomitee esimehe asetäitja
3. jaanuaril 1974 moodustati Keskrajooni põhiosast Lenini rajoon, millest eraldati Oktoobri rajoon.
 Tallinna Linna Lenini Rajooni RSN Täitevkomitee 
..1975, 1976NSV Liidu ordenite ja medalitega autasustatud töötajad Tallinna Raekojas: ... Tallinna Lenini Rajooni TSN Täitevkomitee esimees Rasmus Kivila..., www.meediateek.ee..,  Rasmus Kivila, Tallinna Linna Lenini Rajooni RSN Täitevkomitee  esimees
 Vello Saluste, Tallinna Linna Lenini Rajooni RSN Täitevkomitee  esimeesLenini rajooni TSN Täitevkomitee esimees V. Saluste, www.meediateek.ee
 Arvo Teder, Tallinna Linna Lenini Rajooni RSN TK  esimees
 Vaata ka 
Tallinna linnaosad#Tallinna linnarajoonid Eesti NSV-s
Viited

Kategooria:Tallinna linnarajoonid